Diari Oficial de la Generalitat Valenciana


Sumari del DOGV 9947, del 30-09-2024 (2024/9713)

RESOLUCIÓ de 19 de setembre de 2024, de la Direcció General de Justícia i Autogovern, per la qual es convoca la provisió de llocs de treball pel sistema de lliure designació en els servicis comuns processals d'Assumptes Generals i en les oficines fiscals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9947

Data del DOGV
:   30-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9713

CVE
:   MZCI-N-2036-8828

Data del document
:   19-09-2024

Organisme emissor
:   Conselleria de Justícia i Interior

Tipus de document
:   Resolució

Correcció d'errades

Anàlisi jurídica

Per Orde JUS/1759/2016, de 26 d’octubre, s’aprova la relació de llocs de treball dels servicis comuns processals d’Assumptes Generals a la Comunitat Valenciana.

Per Orde JUS/1069/2017, de 30 d’octubre, del Ministeri de Justícia, s’aprova la relació de llocs de treball de l’Oficina Fiscal a la Comunitat Valenciana.

De conformitat amb el que establixen els articles 524 i següents de la Llei orgànica 6/1985, d’1 de juliol, del poder judicial, els articles 56 i següents del Reial decret 1451/2005, de 7 de desembre, pel qual s’aprova el Reglament d’ingrés, provisió de llocs de treball i promoció professional del personal funcionari al servici de l’Administració de justícia.

Fent ús de les atribucions conferides en l’article 9 del Decret 134/2023, de 10 d’agost, del Consell,

RESOLC

Convocar la provisió, pel sistema de lliure designació, de llocs de treball vacants en els servicis comuns processals d’Assumptes Generals i en les oficines fiscals de la Comunitat Valenciana la descripció i els requisits dels quals s’especifiquen en l’annex I de la present convocatòria, de conformitat amb les següents bases:

*Primera. Règim i requisits de participació*

1.1. Els llocs de treball que es convoquen podran ser sol·licitats pel personal funcionari del cos de tramitació processal i administrativa, que es trobe en situació de servici actiu o en qualsevol altra situació administrativa no exclosa que comporte reserva de lloc de treball i que complisquen els requisits de participació en la data de finalització del termini de presentació de sol·licituds, de conformitat amb el que disposa l’article 43 del Reglament d’ingrés, provisió de llocs de treball i promoció professional del personal funcionari al servici de l’Administració de justícia, aprovat pel Reial decret 1451/2005, de 7 de desembre.

1.2. Pel que es referix al temps mínim per a participar en la present convocatòria per a la provisió de llocs pel sistema de lliure designació, no regirà la limitació que establix l’article 46.1 del Reial decret 1451/2005, de 7 de desembre.

1.3. El personal funcionari amb discapacitats podrà participar en el procés en igualtat de condicions que la resta de participants sempre que puga desenrotllar les funcions del lloc de treball a proveir.

*Segona.Sol·licituds*

2.1. El personal funcionari que desitge participar en la present convocatòria haurà de presentar la sol·licitud disponible en la seu electrònica GVA <https://sede.gva.es/>  i en la pàgina web de la Conselleria de Justícia i Interior, de conformitat amb el que establix l’article 14.1 de la Llei 39/2015, d’1 d’octubre, de procediment administratiu comú de les administracions públiques.

2.2. Les sol·licituds es presentaran en el termini de deu dies hàbils següents a la publicació simultània de la convocatòria en el *Boletín Oficial del Estado*  i el *Diari Oficial de la Generalitat Valenciana*. Si esta simultaneïtat no fora possible, este termini es comptarà a partir de la publicació en el *Diari Oficial de la Generalitat Valenciana*.

2.3. Les persones aspirants han de consignar, en la sol·licitud de participació, la denominació del lloc de treball a què opten, i també la localitat a on es troba el centre de destinació corresponent i, si es vol optar al mateix temps per més d’un lloc d’esta convocatòria, hauran d’indicar per orde de preferència les denominacions corresponents dels llocs als quals opten, i també la localitat a on es troba el centre de destinació corresponent, que figuren en l’annex I, sempre que reunisquen els requisits que s’exigixen.

*Tercera.**Documentació*

3.1. Amb la sol·licitud, els participants hauran d’adjuntar el currículum, en el qual haurà de constar:

a) Títols acadèmics.

b) Llocs de treball exercits, tant en l’Administració com fora d’ella.

c) Estudis i cursos realitzats, publicació de treballs científics presentació de ponències, coneixements d’idiomes i aquells documents acreditatius dels mèrits que, al seu juí, acrediten la seua idoneïtat per al lloc, així com un índex d’estos.

3.2. Esta documentació serà escanejada pels funcionaris i funcionàries participants en un únic fitxer (totes les pàgines en un sol fitxer, no un fitxer per pàgina o document) i que titularan amb els seus cognoms, nom i NIF, tot això en lletres majúscules. Si esta documentació ja consta en l’expedient del funcionari, només serà necessari esmentar-los en la sol·licitud, sense aportar els documents corresponents.

3.3. La consignació de dades falses en la sol·licitud o en la documentació aportada pels aspirants suposarà la pèrdua de plaça, a més de les mesures legals que corresponga aplicar.

*Quarta. Resolució i adjudicació de la destinació*

4.1. Prèviament al nomenament, es requerirà informe del responsable o de la responsable de què depenga el lloc de treball.

4.2. La resolució de la present convocatòria es durà a terme mitjançant resolució motivada de la Direcció General de Justícia i Autogovern, en els termes de l’article 60.2 del Reial decret 1451/2005, de 7 de desembre, i el nomenament s’efectuarà en el termini màxim de dos mesos a comptar des de l’endemà de finalització del termini de presentació de sol·licituds, que podrà prorrogar-se, excepcionalment, fins a un mes més.

4.3. El règim de possessió de la nova destinació serà el que establix l’article 52 del Reial decret 1451/2005, de 7 de desembre.

4.4. El personal nomenat podrà ser destituït amb caràcter discrecional mitjançant resolució motivada en els termes previstos en l’article 62.1 del Reial decret 1451/2005. També podrà renunciar a este lloc mitjançant sol·licitud raonada sempre que hagen exercit el lloc esmentat, almenys, durant un any.

4.5. El personal funcionari que cesse o renuncie al lloc de lliure designació serà adscrit provisionalment, mentres no obtinga un lloc amb caràcter definitiu, dins del mateix municipi i amb efectes de l’endemà de la resolució del cessament o acceptació de la renúncia.

4.6. El personal funcionari que haja renunciat a un lloc de lliure designació gaudirà de dret preferent per a ocupar, la primera vegada que s’anuncien a concurs, llocs de treball genèrics en la mateixa localitat a on servien quan es va produir el seu cessament, i haurà de sol·licitar tots els llocs de treball que es convoquen en aquella. Si no participa en este concurs, se’ls adjudicarà amb caràcter definitiu qualsevol dels llocs no adjudicats.

*Cinqué. Règim de recursos*

Contra la present resolució, que esgota la via administrativa, podrà interposar-se un recurs potestatiu de reposició davant de la Direcció General de Justícia i Autogovern, en el termini d’un mes, segons el que establixen els articles 123 i 124 de la Llei 39/2015, d’1 d’octubre, de procediment administratiu comú de les administracions públiques, o un recurs contenciós administratiu davant dels jutjats contenciosos administratius de València en el termini de dos mesos, des de l’endemà de la seua publicació en el *Boletín Oficial del Estado*, segons el que disposen els articles 8.2.*a*, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.

ANNEX I

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Servici Comú Processal d'Assumptes Generals d'Alacant*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. de places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 1 | Tramitació PA suport governatiu | 3 | 3.570,00 | 7.424,52 | LD | Les establides en l'article 4 de l'Orde 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques: assistència en les seues funcions governatives al/a la president/a de l'Audiència Provincial, degà/degana dels jutjats, i secretari/ària coordinador/a provincial. En general, col·laborar en la realització de qualsevol funció o tasca atribuïda a estos. | Tramitació processal i administrativa |

  

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Servici Comú Processal d'Assumptes Generals de Castelló de la Plana*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. de places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 2 | Tramitació PA suport governatiu | 2 | 3.570,00 | 7.424,52 | LD | Les establides en l'article 4 de l'Orde 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques: assistència en les seues funcions governatives al/a la president/a de l'Audiència Provincial, degà/degana dels jutjats, i secretari/ària coordinador/a provincial. En general, col·laborar en la realització de qualsevol funció o tasca atribuïda a estos. | Tramitació processal i administrativa |

  

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Servici Comú Processal d'Assumptes Generals de València*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. de places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 3 | Tramitació PA suport governatiu | 2 | 3.758,76 | 7.424,52 | LD | Les establides en l'article 4 de l'Orde 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques: assistència en les seues funcions governatives al/a la president/a de l'Audiència Provincial, degà/degana dels jutjats, i secretari/ària coordinador/a provincial. En general, col·laborar en la realització de qualsevol funció o tasca atribuïda a estos. | Tramitació processal i administrativa |

  

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Fiscalia Provincial d'Alacant*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 4 | Tramitació PA suport governatiu | 1 | 3.570,00 | 7.424,52 | LD | Tindrà encomanades les tasques de suport governatiu i s’encarregarà específicament de garantir l'adequat suport administratiu a les activitats derivades de la funció de direcció que exercixen els fiscals caps respectius. Estes labors específiques s'entenen sense perjuí de les que puguen correspondre per raó del cos al qual pertany. | Tramitació processal i administrativa |

  

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Fiscalia Provincial de Castelló*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. de places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 5 | Tramitació PA suport governatiu | 1 | 3.570,00 | 7.424,52 | LD | Tindrà encomanades les tasques de suport governatiu i s’encarregarà específicament de garantir l'adequat suport administratiu a les activitats derivades de la funció de direcció que exercixen els fiscals caps respectius. Estes labors específiques s'entenen sense perjuí de les que puguen correspondre per raó del cos al qual pertany | Tramitació processal i administrativa |

  

*CENTRE GESTOR: Direcció General de Justícia i Autogovern de la Comunitat Valenciana*

*CENTRE DE DESTÍ: Fiscalia Provincial de València*

|  |  |  |  |  |  |  |  |
| --- | --- | --- | --- | --- | --- | --- | --- |
| *Núm. orde* | *Lloc de treball* | *Nre. de places* | *C.G lloc €/anual* | *C. específic €/anual* | *Forma provisió* | *Funcions* | *Requisits*  *participació* |
| 6 | Tramitació PA suport governatiu | 1 | 3.758,76 | 7.424,52 | LD | Tindrà encomanades les tasques de suport governatiu i s’encarregarà específicament de garantir l'adequat suport administratiu a les activitats derivades de la funció de direcció que exercixen els fiscals caps respectius. Estes labors específiques s'entenen sense perjuí de les que puguen correspondre per raó del cos al qual pertany. | Tramitació processal i administrativa |

  
  

València, 19 de setembre de 2024

María José Adalid Hinarejos

Directora general de Justícia i Autogovern